CELEX: 32022R0069
Language: lt
Date: 2022-01-12 00:00:00
Title: Komisijos įgyvendinimo reglamentas (ES) 2022/69 2022 m. sausio 12 d. kuriuo patvirtinamas reikšmingas garantuotų tradicinių gaminių registre įregistruoto pavadinimo („Heumilch“ / „Haymilk“ / „Latte fieno“ / „Lait de foin“ / „Leche de heno“ (GTG)) specifikacijos pakeitimas

2022 1 19   
               
               
                  LT
               
               
                  Europos Sąjungos oficialusis leidinys
               
               
                  L 12/30
               
            
         KOMISIJOS ĮGYVENDINIMO REGLAMENTAS (ES) 2022/69
         2022 m. sausio 12 d.
         kuriuo patvirtinamas reikšmingas garantuotų tradicinių gaminių registre įregistruoto pavadinimo („Heumilch“ / „Haymilk“ / „Latte fieno“ / „Lait de foin“ / „Leche de heno“ (GTG)) specifikacijos pakeitimas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:
         
                     (1)
                  
                  
                     remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Austrijos pateiktą garantuoto tradicinio gaminio „Heumilch“ / „Haymilk“ / „Latte fieno“ / „Lait de foin“ / „Leche de heno“, kuris įregistruotas Komisijos įgyvendinimo reglamentu (ES) 2016/304 (2), specifikacijos pakeitimo paraišką. Šiuo pakeitimu pavadinimas „Heumilch“ / „Haymilk“ / „Latte fieno“ / „Lait de foin“ / „Leche de heno“ pakeičiamas pavadinimu „Heumilch“ / „Haymilk“ / „Latte fieno“ / „Lait de foin“ / „Leche de heno“ / „Seneno mleko“;
                  
               
                     (2)
                  
                  
                     remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje, kaip reikalaujama minėto reglamento 50 straipsnio 2 dalies b punkte (3);
                  
               
                     (3)
                  
                  
                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,
                  
               PRIĖMĖ ŠĮ REGLAMENTĄ:
         
            1 straipsnis
            
               Europos Sąjungos oficialiajame leidinyje paskelbtas pavadinimo „Heumilch“ / „Haymilk“ / „Latte fieno“ / „Lait de foin“ / „Leche de heno“ (GTG) specifikacijos pakeitimas patvirtinamas.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. sausio 12 d.
            
               
                  Komisijos vardu
               
               
                  Pirmininkės pavedimu
               
               Janusz WOJCIECHOWSKI
               
                  Komisijos narys
               
            
         
         
            (1)  OL L 343, 2012 12 14, p. 1.
         
            (2)  2016 m. kovo 2 d. Komisijos įgyvendinimo reglamentas (ES) 2016/304, kuriuo į garantuotų tradicinių gaminių registrą įtraukiamas pavadinimas (Heumilch/Haymilk/Latte fieno/Lait de foin/Leche de heno (GTG)) (OL L 58, 2016 3 4, p. 28).
         
            (3)  OL C 392, 2021 9 28, p. 8.